Reverendo in Christo patri ac domino, charissimo Ivoni, Dei gratia abbati Cluniacensi, frater Joannes, humilis supprior de Charitate, ejusdemque loci conventus, salutem et obedientiam debitam, cum omni reverentia et honore. Venerabiles et charissimos fratres nostros, de Conada et de Montigniaco priores, infirmarium et sub cellerarium de Charitate, paternitati vestre duximus transmittendos, pro provisione Charitatis ecclesie de priore, secundum consuetudinem dicte ecclesie hactenus observatam. Ratum et gratum habituri quidquid per ipsos super hoc factum fuerit, seu etiam procuratum. In cujus rei testimonium presentibus literis sigillum nostrum duximus apponendum. Datum anno Domini millesimo ducentesimo septuagesimo quarto, die lune in festo Annunciationis Dominice.